Райнер Мария Рилке
Ние сме глас…

Превод от немски: Петър Велчев, 1979

chitanka.info

Ние сме глас… Кой би възпял сега

далечното сърце на всяка вещ?

И пулсът му задъхан и горещ

в гърдите ни отеква. Но тъга

или възторг не се побират в нас.

И затова, разкъсани от страст,

сме само глас… Могъщото сърце

потайно ни разтърсва — и за миг

изтръгва вик.

Тогава сме живот, съдба, лице.

1923

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.